techiaith/cofnodycynulliad_en-cy huggingface dataset:
English: Thank you, Chair. To some extent I echo what Dyfrig said, that there is an element of frustration, and we do need to take more swift action. But it is excellent that the Government does want to take steps in this direction. We're very pleased about that. Councils have been calling for these steps to be taken, and we're pleased that something is about to be done. I have to say that I am concerned about the measures in terms of change of use, where you need to prove the problem at a micro level in the research, and then use article 4 to come to the point where a county council can refuse applications for change of use from C3 to C5 or C6. This requires a great deal of work, and it looks like something that will take a great deal of time. But, more than anything else, it looks like something that needs to reach a peak in terms of being a problem before anything can be done about it. So, whilst we support entirely the creation of these new use classes, it would be good within the action to see something more proactive where councils can at least make a decision on a county level that they want to control and manage the second homes market in their areas and consider each application to move from C3 to C5 to C6 as part of a planning application, if they so wish. I think that that power should lie with county councils rather than their having to jump through these hoops on very micro levels. So, these are some of my concerns about how this issue has been set out. But, to conclude on a positive note, we are very pleased that the Welsh Government is doing something about this.
Welsh: Diolch, Gadeirydd. I raddau, hoffwn i atseinio beth mae Dyfrig wedi'i ddweud, bod yna rywfaint o rwystredigaeth, ac mae eisiau mwy o frys. Ond, mae yn wych bod y Llywodraeth am gymryd camau tuag at hyn. Rydyn ni'n falch iawn o hynny. Mae cynghorau wedi bod yn galw am hyn, ac rydyn ni'n falch bod rhywbeth ar fin cael ei wneud. Mae'n rhaid dweud dwi yn pryderu am y mecanwaith o fewn y mesur am y newid defnydd, lle mae angen profi'r broblem ar lefel meicro yn yr ymchwil, ac wedyn defnyddio erthygl 4 i ddod i'r pwynt lle mae cyngor sir yn gallu gwrthod ceisiadau ar gyfer newid defnydd o C3 i C5 neu C6. Mae hyn yn edrych fel cryn dipyn o waith, ac mae'n edrych fel rhywbeth fydd yn cymryd amser. Yn fwy na dim, mae'n edrych fel enghraifft lle mae angen i rywbeth gyrraedd penllanw o broblem cyn bod modd gwneud rhywbeth amdano fe. Er ein bod ni'n cefnogi'n llwyr greu'r dosbarthiadau newydd o ddefnydd, ac ati, byddai'n braf, o ran y gweithredu, i weld rhywbeth mwy rhagweithiol, lle mae cynghorau o leiaf yn gallu gwneud penderfyniad yn sirol eu bod nhw am reoli marchnad ail gartrefi yn eu hardaloedd ac ystyried pob cais i symud o C3 i C5 i C6 fel cais cynllunio, os mai dyna a ddymunant. Rwy'n credu y dylai'r pwer yna fod gyda'r cynghorau sir yn hytrach na'u bod yn gorfod mynd trwy'r hŵps yma ar lefelau meicro iawn. Felly, dyna gwpwl o fy mhryderon am sut mae'r peth wedi cael ei osod allan. Ond, i orffen ar nodyn positif, rydyn ni'n hynod o falch bod Llywodraeth Cymru yn gwneud rhywbeth am y peth.
English: Thank you very much, Chair. I just wanted to come back to the pilot programme. One part of the pilot is the registration or licensing project for short-term holiday lets, but that's on a voluntary basis. I'm not of the opinion that that will be successful, personally. I genuinely believe that, as part of the solution, a statutory compulsory registration regime is what is needed and not a voluntary one. That's an important point to make, I think, and actually it's very important, because I think that's the most powerful tool that we have in order to control this issue. And on the consultation on changes to planning legislation, I consider that to be a wider aspect than the pilot programme, truth be told, because, if it is implemented, it could be implemented anywhere across the county through changes to article 4. I'm not sure whether we should limit that to the pilot programme, truth be told. I think it would be possible to implement it wherever that may be. So, just those points, and I want to emphasise the fact that the registration and licensing regime sit alongside changes to planning legislation, and changes to the taxation regime, and I'm sure we'll have a question on that in a moment. I think that the registration process, or licensing, is a very important tool that will enable local authorities to act. Thank you.
Welsh: Diolch yn fawr, Cadeirydd. Roeddwn i jest eisiau dod nôl at y cynllun peilot. Un rhan o'r cynllun peilot ydy prosiect cofrestru neu drwyddedu llety gosod tymor byr, ond yn wirfoddol felly. Rŵan, fy hun, dwi ddim o'r farn y bydd hynny'n llwyddiannus. Dwi yn wirioneddol credu, fel rhan o'r atebion, mai trefn cofrestru statudol gorfodol sydd ei hangen ac nid un gwirfoddol. Mae hwnna'n un pwysig, dwi'n meddwl, yn bwysig iawn, achos dwi'n meddwl mai dyna'r arf cryfaf sydd gennym ni i gael rheolaeth. Ac ar bwynt yr ymgynghoriad ar newidiadau i'r ddeddfwriaeth gynllunio, dwi'n ystyried hwnnw'n ehangach na'r cynllun peilot, a dweud y gwir, achos, os gweithredu fo, mi allwn ni ei weithredu fo yn rhywle ar draws y sir drwy newidiadau i erthygl 4. Dwi ddim yn siŵr y dylem ni gyfyngu hwnnw i'r cynllun peilot, a dweud y gwir. Dwi'n meddwl y byddai'n bosib ei weithredu fo lle bynnag y bo. Felly, jest y pwyntiau yna, a dwi eisiau pwysleisio'r ffaith bod y drefn gofrestru a thrwyddedu ochr yn ochr â newidiadau i'r ddeddfwriaeth cynllunio, newidiadau i'r drefn trethiant, a dwi'n siŵr y cawn ni gwestiwn am hwnna yn y munud. Dwi'n credu bod y drefn cofrestru yna, neu drwyddedu, yn arf pwysig iawn i gynghorau lleol i fedru gweithredu. Diolch.
English: Thank you once again. Rhys.
Welsh: Diolch yn fawr unwaith eto. Rhys.
English: Just to add a brief point to what Dyfrig said, where I am of the same view, we do need to have a system of compulsory registration. We have that with our landlord-tenant housing. We have Rent Smart Wales, which oversees this particular field to ensure that every landlord is registered, or otherwise they get into difficulties. We want the same process for holiday accommodation, which is that you need a licence to run holiday accommodation. And if we had a body such as Rent Smart Wales to administer that and to license, that would remove the burden from local authorities. Rather than local authorities having to analyse, 'Is this holiday accommodation or not?', what they would do then is ask, 'Do you have a licence?' - from that new body. I would like there to be a 'self-catering accommodation Wales' body, for example, which would undertake the regulation and licensing. So, if your property isn't licensed, you would pay full council tax. At the moment, there is an exemption, and that's not fair in itself. There should be a licensing system that would lighten the burden on local authorities.
Welsh: Jest i ategu pwynt bach at beth roedd Dyfrig wedi dweud, mewn ffordd, i ddweud fy mod i o'r un farn, mae'n rhaid i ni gael system o gofrestru gorfodol. Mae gennym ni hynny efo ein tai landlord-tenant. Mae gennym ni gorff Rent Smart Wales, sydd bellach yn goruchwylio'r maes yna i wneud yn siŵr bod pob landlord wedi cofrestru, neu fe fyddan nhw'n mynd i anawsterau. Yr un fath rydyn ni eisiau efo llety gwyliau - bod rhaid cael trwydded i redeg llety gwyliau. Ac wrth gael rhyw gorff tebyg i Rent Smart Wales i weinyddu hynny ac i drwyddedu, mi fyddai hynny'n tynnu baich oddi wrth awdurdodau lleol wedyn. Yn hytrach na bod awdurdodau lleol yn gorfod dadansoddi, 'Ydy hwn yn llety gwyliau ai peidio?', beth maen nhw'n gwneud wedyn ydy gofyn, 'Oes gennych chi drwydded?' - gan y corff newydd, felly. Buaswn i'n licio bod yna gorff 'llety hunanarlwyo Cymru' neu rywbeth felly, a fyddai'n eu rheoleiddio nhw, a'u bod nhw'n trwyddedu. Os nad oes gyda chi drwydded, yna rydych chi'n talu'r dreth cyngor yn llawn. Ar y funud, mae yna eithriad, a dydy hynny ddim yn deg ynddo'i hun. Dylai fod yna system drwyddedu sydd yn lleihau'r baich gweinyddol ar y cyngor sir.
English: Thank you very much, Chair, and thank you very much to all of you for attending this morning and giving your time as witnesses to committee. To begin with, I just want to pursue the definition of second homes. You've referred in your evidence to second homes, to holiday homes, and to short-term holiday lets. Do you believe that the definition of what is a second home or short-term holiday let is sufficiently clear, and how would you define and differentiate between these different types of second homes, including this new element in terms of Airbnb?
Welsh: Diolch yn fawr iawn, Gadeirydd, a diolch yn fawr iawn i chi i gyd am fynychu bore yma a rhoi eich amser chi fel pobl sy'n rhoi tystiolaeth i'r pwyllgor. Rwyf jest, i gychwyn, eisiau mynd ar ôl y diffiniad o ail dai. Rydych chi wedi cyfeirio yn eich tystiolaeth chi at ail dai, at dai gwyliau, a thai gwyliau llety tymor byr. Ydych chi'n credu bod y diffiniad o beth ydy ail dai neu lety gwyliau tymor byr yn ddigon clir, a sut fuasech chi'n diffinio ac yn gwahaniaethu rhwng y gwahanol elfennau yma o ail dai, gan gynnwys yr elfen newydd sydd wedi dod mewn yn lled ddiweddar, sef Airbnb?
English: Thank you very much for your responses. In terms of considering those different definitions and the different kinds of second homes, Jano in Newport talked about the economic value, in terms of tourism, of second homes. Is there a different kind of economic value to different kinds of second homes in our communities and rural economy? So, a second home in the sense that somebody owns it but only goes on their holiday for a few weekends in a year, that's one kind of second home; short-term holiday accommodation is a different kind; unregulated accommodation; a barn that's been converted on a local farm. Those different kinds - do they have different kinds of economic worth, and do you support some at the expense of others?
Welsh: Diolch yn fawr iawn am eich atebion chi yn fanna. O ran ystyried y diffiniadau yna a'r gwahanol fathau o ail dai, ddaru Jano yn Nhrefdraeth ynghynt sôn am werth economaidd, o ran twristiaeth, ail dai. Oes yna werth gwahanol economaidd i'r gwahanol fathau o ail dai i'n cymunedau ni, i economi wledig? Felly, ail dŷ yn yr ystyr bod rhywun yn ei berchen o ond dim ond yn mynd ar ei wyliau, hwyrach, am rai penwythnosau'r flwyddyn fel un math o ail dŷ; llety gwyliau tymor byr yn fath arall; llety sydd heb ei reoleiddio; llety sydd wedi cael ei drosi - beudy wedi cael ei drosi gan fferm leol ac yn blaen. Y gwahanol fathau yna - oes yna werth economaidd gwahanol iddyn nhw, ac ydych chi'n cefnogi rhai ar draul rhai eraill?
English: [ Inaudible. ] - is an extremely complex one. I'm not an economist, but, of course, housing lets are important to the economy of rural areas - there are no two ways about that. But it comes back to the question of sustainable tourism, doesn't it? We have to strike the balance. That is, if we have too many visitors - just in terms of numbers - well, it has a detrimental impact on communities and on our culture and so on. But, of course, we have to acknowledge that there is room for holiday lets in rural areas and that's important to acknowledge. I'll leave it there.
Welsh: [ Anghlywadwy. ] - yn un hynod o ddyrys. Dwi ddim yn economegydd, ond, wrth gwrs, mae gosodiadau gwyliau yn bwysig i economi ardaloedd gwledig - does yna ddim dwywaith am hynny. Mae'n dod nôl i'r cwestiwn am dwristiaeth gynaliadwy, onid ydy? Mae'n rhaid i ni gael y balans yn iawn. Hynny ydy, os ydyn ni'n cael gormod o ymwelwyr - dim ond o ran y niferoedd - wel, mae'n cael effaith andwyol ar gymunedau ac ar ein diwylliant ni ac yn y blaen. Ond, wrth gwrs, mae'n rhaid cydnabod bod yna le i osodiadau gwyliau mewn ardaloedd gwledig ac mae hynny'n bwysig i'w gydnabod. Fe wnaf i adael o yn fanna.
English: Thank you very much. For me, one of the major issues is the principle of subsidiarity, and certainly, one of the issues that were raised by the councillor from Newport is that the town and community councils feel that they don't have sufficient power over the planning system. When I talk to people from other town and community councils, I get the same impression, and our councillors feel the same - that they don't have the powers. Perhaps it would be easier to count the number of town and community councils that don't feel disempowered in this process. So, we do need more of a say for town and community councils. It's worth noting that, some town and community councils, their members speak to local people, they have their finger on the pulse in the local community, so they know what's what. But when we see - . Decisions are made on higher levels, and sometimes it feels as though they are far away and removed from local people, and that's where this subsidiarity principle comes in. I think that many town and community councils would welcome having more of a say in terms of policy, but also in terms of decisions, as you mentioned, and how we deal with planning applications. So, I think that that is an important point to make and that we need that local say.
Welsh: Diolch yn fawr. Un o'r prif bethau amboutu hyn ydy'r egwyddor o sybsidiaredd - subsidiarity - ac yn sicr, un o'r pethau a gawsom ni gan gynghorydd Trefdraeth oedd bod cynghorau cymuned a thref yn teimlo nad oes digon o bŵer gyda nhw dros y system gynllunio. Pan dwi'n siarad â phobl o gynghorau tref a chymuned eraill, dwi'n clywed yr un peth, a chan ein cynghorwyr ni hefyd. Efallai y byddai'n haws inni gyfri faint o gynghorau tref yng Nghymru sydd ddim yn teimlo fel eu bod nhw'n ddi-bŵer yn y pethau yma. Felly, mae eisiau mwy o ddweud gan y cynghorau cymuned a thref. Mae'n werth nodi bod gan rai cynghorau cymuned a thref eu clust i'r llawr; mae'r cynghorwyr yn siarad â phobl leol ac maen nhw'n gwybod beth sy'n mynd ymlaen yn eu cymunedau lleol. Ond pan ŷn ni'n gweld - . Mae penderfyniadau yn cael eu gwneud ar lefelau uwch ac weithiau maen nhw'n gallu mynd ymhellach oddi wrth y bobl, a dyna lle mae'r sybsidiaredd yma yn dod i mewn. Dwi'n credu y byddai llawer o gynghorau tref a chymuned yn gwerthfawrogi mwy o ddweud, efallai, o ran polisi ond hefyd o ran penderfyniadau a sut dŷn ni'n delio â cheisiadau cynllunio. Felly dwi'n credu bod hynny yn bwysig a bod angen mwy o ddweud o lawr gwlad.
English: I'm of the view that we need local policy, because we see the patterns that we have in Wales in terms of second homes in different counties. In some counties, there's only a handful of second homes, but in others there's a very high number of them, and so there is a need in terms of those statistics to have policy on a county level, but also in specific circumstances, perhaps, we need policy within some counties as well. You have a wide range within Gwynedd in terms of the numbers of second homes in particular communities. In Abersoch, over 30 per cent, easily, are second homes. In Caernarfon, it's less than 1 per cent. So, we need that difference in policy within counties according to local circumstances, but, certainly, it has to be finer than on a national level.
Welsh: Dwi o'r farn bod angen polisi lleol, achos dŷn ni'n gweld y patrwm sydd gennym ni yng Nghymru o ran ail dai mewn gwahanol siroedd. Mewn rhai siroedd does yna ddim ond llond llaw o ail dai, ond mewn rhai eraill mae yna nifer uchel iawn, ac felly mae'n anghenraid o'r ystadegau yna i gael polisi, yn sicr ar lefel y sir, ond beth sydd gennym ni hefyd ei angen mewn rhai amgylchiadau penodol ydy bod angen, efallai, polisi penodol fwy fyth o fewn rhai siroedd yn ogystal. Mae gennych chi ystod eang o fewn Gwynedd o'r nifer o ail dai sydd yna mewn cymunedau. Yn Abersoch, mae yna dros 30 y cant yn braf. Yng Nghaernarfon, mae yna o dan 1 y cant. Wedyn, mae angen polisïau gwahanol oddi fewn i'r sir mewn gwahanol amgylchiadau, ond, yn sicr, mae rhaid iddo fo fod yn fwy na lefel cenedlaethol. Mae rhaid iddo fo fod yn fwy lleol na hynny.
English: Yes, very briefly, if we were to have a licensing system, then communities could decide how many second homes or whatever we're talking about - holiday homes - how many of them are acceptable to their communities, so towns such as Dolgellau could decide, 'Well, we don't want more than 10 per cent of homes to be second homes.' And if there were to be more than that now, then that's it, no more will be allowed or licensed, and I think that decision could be made locally.
Welsh: Ie, yn fyr iawn, iawn, pe bai gennym ni system drwyddedu, yna fe allai cymunedau benderfynu ar faint o dai, ail gartrefi, neu beth bynnag yr ydym ni'n sôn amdanyn nhw - tai haf - faint sydd yn dderbyniol i'w cymuned nhw. Hynny ydy, mi allai tref fel Dolgellau benderfynu, 'Wel, dydyn ni ddim eisiau mwy na 10 y cant o dai haf.' Os oes yna fwy na hynny rŵan, wel, dyna fo; fydd yna ddim mwy yn cael ei ganiatáu na'i drwyddedu, a dwi'n meddwl bod y penderfyniad yna yn un lleol.
English: Well, I'm jumping in as a county councillor to answer that question, and the simple answer is that there will be a need for additional resources to implement a new planning regime and a new licensing regime. Certainly, there would be a need for additional resources for all of that. From the point of view of having a national licensing regime, I would prefer to have a locally based, county-based, if you will, system, where there is better accountability than there is in a national system. But the simple answer is that there will be a need for more resources in one way or another. And if we have the desire to take action in this area, then we will need to have those additional resources to do just that - and I emphasise 'additional' resources because it is a constant complaint from local authorities that more responsibilities are given to county councils but the funding doesn't follow. That's an old, old complaint, and I see you smiling. But, in this case, if there is a commitment to try to seek solutions, then there will need to be additional resources, yes.
Welsh: Fel cynghorydd sir, dwi'n neidio mewn i ateb y cwestiwn yna, a'r ateb yn syml ydy y bydd angen adnoddau ychwanegol i weithredu trefn gynllunio newydd a hefyd drefn drwyddedu newydd. Yn sicr, mi fyddai angen adnoddau ychwanegol. O safbwynt cael trefn drwyddedu cenedlaethol, mae'n well gen i gael trefn leol, sirol, os mynnwch chi, lle mae yna well atebolrwydd nag sydd yna i ryw drefn genedlaethol. Ond, yr ateb yn syml ydy y bydd angen mwy o adnoddau mewn un ffordd neu'r llall, felly. Ac os ydyn ni â'r awydd i weithredu'r rhain, yna bydd rhaid cael yr adnoddau ychwanegol hynny felly - a dwi'n pwysleisio 'ychwanegol' achos mae hi'n gŵyn gyson gan awdurdodau lleol bod mwy o bwerau, neu mwy o gyfrifoldebau, yn cael eu rhoi ar gynghorau sir ond dyw'r arian ddim yn dilyn. Ac mae hwnna'n hen, hen gŵyn, a dwi'n eich gweld chi'n gwenu. Ond, yn yr achos yma, os oes yna ymroddiad i geisio darganfod ateb, yna mi fyddai angen adnoddau ychwanegol, byddai.
English: Thank you very much, thank you for your time. Yes, Dyfrig, I was smiling when you said that. I note that you've welcomed the current settlement, and that's important to note. Like others, I very much appreciate the time and support that you have given to us this morning. Looking ahead, I see, too, that Newport council - I'm reading the English here; I almost said 'Casnewydd', but it's 'Trefdraeth', Newport in Pembrokeshire - have been holding a survey of the town and have been looking at the issues pertinent to Newport. As to one of the things that we have heard - and Simon Brooks said this in his evidence, too - about the kinds of data and information that we have on this, are all of you confident that we have the kind of background information and data that we need, or can you point us to any gaps where having further the information and data would assist us to move ahead? I think that would be very helpful.
Welsh: Diolch yn fawr, a diolch am eich amser. Ac, ie, Dyfrig, dwi yn gwenu wrth eich clywed chi'n dweud hynny. Dwi'n sylwi eich bod chi wedi croesawu'r setliad presennol, ac mae hynny'n beth pwysig. Fel eraill, dwi'n gwerthfawrogi'r amser a'r cymorth dŷn ni wedi'i gael y bore yma. Wrth edrych ymlaen, dwi'n gweld hefyd fod cyngor Trefdraeth - sori, dwi'n darllen y Saesneg ac roeddwn i bron â dweud 'Casnewydd' - wedi bod yn cynnal arolwg o'r dref ac yn edrych ar y materion sy'n benodol i Drefdraeth. Ac o ran un o'r pethau dŷn ni wedi'i glywed - ac roedd Simon Brooks yn dweud hyn yn ei dystiolaeth e hefyd - amboutu'r fath o ddata a gwybodaeth sydd gennym ni - ydych chi i gyd yn hyderus bod gennym ni'r math o gefndir, cefndir data, felly, sydd ei angen arnom ni, neu ydych chi'n gallu pwyntio at fylchau ble mae angen mwy o ddata a mwy o wybodaeth arnom ni cyn inni symud ymlaen, achos mi fuasai hynny'n help mawr inni, dwi'n meddwl?
English: Good afternoon and welcome to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting and these are noted on your agenda.
Welsh: Prynhawn da, bawb, a chroeso i'r Cyfarfod Llawn. Cyn i ni ddechrau, dwi angen nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma'r prynhawn yma. Mae'r rheini wedi nodi ar eich agenda chi.
English: The first item this afternoon is questions to the Minister for Climate Change, and the first question is from Gareth Davies.
Welsh: Yr eitem gyntaf y prynhawn yma yw'r cwestiynau i'r Gweinidog Newid Hinsawdd, ac mae'r cwestiwn cyntaf gan Gareth Davies.
English: Thank you, Gareth. Denbighshire were successful in their application for £440,000-worth of works for post-storm repairs to flood and drainage assets as a result of storm Christoph at various locations. Post-storm repairs were 100 per cent funded and the grant award of the works were subject to technical appraisal, ensuring flood funding eligibility criteria.
Welsh: Diolch, Gareth. Bu Sir Ddinbych yn llwyddiannus gyda'u cais am werth £440,000 o waith atgyweirio asedau llifogydd a draenio o ganlyniad i storm Christoph mewn gwahanol leoliadau. Cafodd y gwaith atgyweirio ar ôl y storm ei ariannu 100 y cant, ac roedd dyfarniad y grant ar gyfer y gwaith yn amodol ar arfarniad technegol, gan sicrhau bod y meini prawf cymhwysedd ar gyfer cyllid llifogydd wedi'u bodloni.
English: Thank you for that answer, Minister. While I understand that there are processes to be followed, the fact is that, a year after the devastation, my constituents are still without a vital road link between Trefnant and Tremeirchion, and two local communities, essentially, remain isolated from one another and there's no end in sight, which is hugely frustrating. Minister, will you ensure that any funding requests are prioritised and that processes are accelerated and that you do all you can to ensure that the historic Llannerch bridge is restored as quickly as possible?
Welsh: Diolch am eich ateb, Weinidog. Er fy mod yn deall bod prosesau i'w dilyn, y gwir amdani, flwyddyn ar ôl y dinistr, yw bod fy etholwyr yn dal i fod heb gysylltiad ffordd hanfodol rhwng Trefnant a Thremeirchion, ac mae dwy gymuned leol yn parhau i fod wedi'u hynysu oddi wrth ei gilydd i bob pwrpas ac nid oes unrhyw arwydd y daw hynny i ben cyn bo hir, sy'n hynod o rwystredig. Weinidog, a wnewch chi sicrhau bod unrhyw geisiadau am gyllid yn cael eu blaenoriaethu a bod prosesau'n cael eu cyflymu a'ch bod yn gwneud popeth a allwch i sicrhau bod pont hanesyddol Llannerch yn cael ei hadfer cyn gynted â phosibl?